Fermín Galán i Cristòfol Sorní s’alcen amb els primers premis d’especial a Burjassot
2025-07-24

En un Auditori ple a vessar de falleres i fallers, l’Ajuntament de Burjassot, al costat de l’Agrupació de Falles del municipi, ha fet lliurament dels premis de les Falles 2023, tant en monuments infantils com grans.

En la màxima categoria, Premis d’Especial, la guanyadora en monuments infantils ha sigut la Falla Fermín Galán i García Hernández- Primavera, seguida de la Falla Mariano Benlliure- Séquia de Tormos, la Falla Mendizábal i la Falla Cristòfol Sorní- Mestre Ferran Martín, que tanca el quadre de la secció especial.

En el cas dels monuments grans, el primer premi de secció Especial ha sigut per a la Cristòfol Sorní- Mestre Ferran Martín, el segon per a Espartero- Mestre Plasència, el tercer per a la Comissió de Nàquera- Lauri Volpi i el quart per a la Falla Llibertat- Teodor Llorente.

A més dels premis dels monuments, també s’ha fet lliurament dels guardons del concurs de carrers il·luminats, cavalcada, ninots i els que entrega la família de Vicente Alonso Curats, “Vicentín” a les millors comissions infantils del municipi.